|  |
| --- |
|   |
| PAGĖGIŲ SAVIVALDYBĖS TARYBA**sprendimas****DĖL PRITARIMO PAGĖGIŲ ALGIMANTO MACKAUS GIMNAZIJOS DIREKTORIAUS 2017 METŲ VEIKLOS ATASKAITAI IR UŽDUOČIŲ 2018 METAMS NUSTATYMO** |
| 2018 m. kovo 29 d. Nr. T-32Pagėgiai |

 Vadovaudamasi Lietuvos Respublikos vietos savivaldos įstatymo 16 straipsnio 2 dalies 19 punktu, Lietuvos Respublikos valstybės ir savivaldybių įstaigų darbuotojų darbo apmokėjimo įstatymo 14 straipsnio 3 dalimi ir Pagėgių savivaldybės tarybos 2017 m. spalio 2 d. sprendimu Nr. T-144 „Dėl Pagėgių savivaldybės tarybos veiklos reglamento patvirtinimo” patvirtintu Pagėgių savivaldybės tarybos veiklos reglamento 320.3 papunkčiu, Pagėgių savivaldybės taryba nusprendžia:

 1. Pritarti Pagėgių Algimanto Mackaus gimnazijos direktoriaus 2017 m. veiklos ataskaitai (pridedama).

 2. Nustatyti užduotis Pagėgių Algimanto Mackaus gimnazijos direktoriui Vaclovui Navickui 2018 metams (pridedama).

3. Sprendimą paskelbti Pagėgių savivaldybės interneto svetainėje [www.pagegiai.lt](http://www.pagegiai.lt/).

 Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras Virginijus Komskis

PRITARTA

Pagėgių savivaldybės tarybos

2018 m. kovo 29 d. sprendimu Nr. T-32

**PAGĖGIŲ ALGIMANTO MACKAUS GIMNAZIJA**

 **mokyklos DIREKTORIAUS 2017 metų veiklos ataskaita**

I. BENDROSIOS ŽINIOS

**1. Įstaigos pristatymas:**

1.1. Pagėgių Algimanto Mackaus gimnazija – bendrojo ugdymo mokykla, kodas 190695912. Adresas: Vilniaus g. 3, LT 99292, Pagėgiai. Telefono Nr. 8 441 57663, el. paštas: pagegiugimnazija@gagegiai.lt, gimnazijos svetainės adresas: <http://www.gimnazija.pagegiai.lm.lt/>. Tipas – gimnazija. Pagrindinė gimnazijos paskirtis – gimnazijos tipo gimnazija visų amžiaus tarpsnių vaikams, kita paskirtis – pagrindinės mokyklos tipo pagrindinė mokykla. Mokymo kalba – lietuvių, mokymo formos – dieninė, vakarinė neakivaizdinė, atskirais atvejais gali būti taikomas mokymas namuose, savarankiškas mokymasis. Gimnazija vykdo pagrindinio ir vidurinio ugdymo programas. Gimnazija išduoda pagrindinio ugdymo pasiekimų ir pagrindinio išsilavinimo pažymėjimus, vidurinio ugdymo pasiekimų pažymėjimus ir brandos atestatus.

1.2. Pagėgių Algimanto Mackaus gimnazijos direktorius – Vaclovas Navickas, vadybinis darbo stažas 17 metų, I vadybinė kvalifikacinė kategorija.

1.3. Darbuotojų skaičius:

|  |  |  |  |
| --- | --- | --- | --- |
| Eil.Nr. |  | 2017-01-01 | 2017-12-31 |
| ***1.***  | ***Bendras darbuotojų skaičius*** | **63** | **63** |
| ***2.***  | ***Pedagoginių darbuotojų skaičius*** | **44** | **44** |
|  | Iš jų: |  |  |
|  | vadovų | 3 | 3 |
|  | mokytojų pagrindinėse pareigose | 32 | 31 |
|  | mokytojų antraeilėse pareigose | 3  | 3 |
|  | Kiti pedagoginiai darbuotojai (bibliotekos darbuotojai) | 2 | 2 |
|  | Būrelių vadovai | 2 | 2 |
|  | Socialinis pedagogas | 1 | 1 |
|  | Psichologas | 1 | 1 |
|  | Mokytojo padėjėjas | - | 1 |
| ***3.***  | ***Atestuotų pedagogų skaičius (pagrindinėse pareigose):*** |  |  |
|  | Turinčio eksperto kvalifikacinę kategoriją | 1 | 2 |
|  | Turinčio mokytojo metodininko kvalifikacinę kategoriją | 15 | 16 |
|  | Turinčio vyresniojo mokytojo kvalifikacinę kategoriją | 10 | 13 |
|  | Turinčio mokytojo kvalifikacinę kategoriją | 6 | 7 |
|  | Neatestuotų mokytojų skaičius | — | — |
| **4.** | **Nepedagoginių darbuotojų skaičius** | **19** | **19** |

**II. ĮSTAIGOS TIKSLAI IR PAGRINDINĖS VEIKLOS KRYPTYS**

**2. 2017 metų Pagėgių Algimanto Mackaus gimnazijos tikslas:**

 2.1. Ugdyti mokinių mokėjimo mokytis ir socialinę kompetenciją.

1. **2016 metais Pagėgių Algimanto Mackaus gimnazijos uždaviniai:**

3.1. Įgyvendinti Gabių mokinių ugdymo programą;

3.2. Inicijuoti tėvus (globėjus) aktyviai dalyvauti įvairiuose mokymuose, formuoti pozityvias požiūrio į gimnaziją nuostatas;

3.3. Kurti ir diegti individualios mokinio pažangos stebėjimo sistemą.

**III. TIKSLŲ ĮGYVENDINIMAS**

**4. Besimokančių mokinių skaičius**

|  |  |  |  |  |  |
| --- | --- | --- | --- | --- | --- |
|  | Priešmokyklinio ugdymo grupė |  |  | Iš jų specialiųjų ugdimosi poreikių turinčių mokinių | Gaunančių nemokamą maitinimą |
|  | 1-4 | 5-8 | 9-10 | 11-12 | Iš viso |
| 2012-09-01 | — | — | 184 | 111 | 136 | 431 | 11 | 158 |
| 2013-09-01 | — | — | 170 | 119 | 138 | 427 | 13 | 168 |
| 2014-09-01 | — | — | 158 | 117 | 127 | 402 | 15 | 107 |
| 2015-09-01 | — | — | 149 | 102 | 130 | 381 | 14 | 86 |
| 2016-09-01 | — | — | 136 | 90 | 118 | 344 | 15 | 65 |
| 2017-09-01 | — | — | 130 | 86 | 99 | 315 | 15 | 50 |

Komentaras: Mokinių skaičius sumažėjo dvidešimt devyniais mokiniais.

**5. Pagrindinio ugdymo pasiekimų patikros rezultatai ir atitikmuo su metiniais pažymiais:**

|  |  |  |
| --- | --- | --- |
| Pažymiai  | Lietuvių (gimtoji) kalba  | Matematika |
|  | Metinis  | PUPP | Metinis  | PUPP |
| 10 | 2 | 2 | 2 | 3 |
| 9 | 6 | 9 | 4 | 7 |
| 8 | 4 | 5 | 5 | 4 |
| 7 | 8 | 7 | 4 | — |
| 6 | 9 | 5 | 2 | 2 |
| 5 | 8 | 13 | 10 | 5 |
| 4 | 7 | 5 | 14 | 10 |
| 3 | 2 | 1 | 5 | 4 |
| 2 | 1 | — | 1 | 2 |
| 1 | — | — | — | 10 |
| Iš viso | 47 | 47 | 47 | 47 |

Komentaras. Vienas mokinys negavo pagrindinio išsilavinimo pažymėjimo, buvo paliktas kartoti kurso.

**6. Vidurinio išsilavinimo įgijimas 2017 m.:**

|  |  |  |  |  |
| --- | --- | --- | --- | --- |
|  Abiturientų skaičius | Neprileista prie egz. laikymo | Atleista nuo egz. laikymo | Įgijo vidurinį išsilavinimą | Neįgijo vidurinio išsilavinimo |
| Iš viso | Iš jų su pagyrimu |
| 64 | — | — | 64 | 1 | 1 |

Komentaras. Abiturientas turėjo nepatenkinamus įvertinimus iš matematikos ir informacinių technologijų ir neišlaikė lietuvių kalbos mokyklinio brandos egzamino pagrindinės sesijos metu. Jis išvyko į užsienį dirbti, nelankė jam skirtų papildomų darbų ir negrįžo į pakartotinę sesiją laikyti lietuvių kalbos brandos egzamino.

**7. Mokinių tolesnis mokymasis 2017 m.**

7.1. 10 (2 gimn.) klasėse buvo 47 mokiniai.

|  |  |  |  |  |  |
| --- | --- | --- | --- | --- | --- |
| Tęsia mokymąsimokykloje,kurioje baigė 10 klasių | Tęsia mokymąsi kitoje savivaldybės ugdymo įstaigoje, užsienyje | Tęsia mokslą profesinėse mokyklose | Paliktas kartoti kursą X klasėje | Dirba, išvyko į užsienį | Nesimoko ir nedirba |
| 37 | — | 7 | 1 | 2 | — |

 7.2. Abiturientų tolesnis mokymasis 2017 metais:

|  |  |  |  |  |
| --- | --- | --- | --- | --- |
| Abiturientų skaičius | Studijuoja | Dirba | Nedirba ir nesimoko | Tarnauja kariuomenėje |
| Universitetinės aukštosios mokyklos | Neuniversitetinės aukštosios mokyklos (kolegijos) | Profesinės mokyklos |
| Iš viso | Iš jų užsienyje | Iš viso | Iš jų užsienyje |
| 63 | 13 | — | 23 | 1 | 5 | 9 | 7 | 6 |

 Komentaras. Praeitais mokslo metais 48% abiturientų įstojo mokytis į aukštąsias universitetines ir neuniversitetines mokyklas (kolegijas), o šiais metais 57% .

 7.3. Neformalusis švietimas

|  |  |
| --- | --- |
| Būrelio pavadinimas | Valandų skaičius |
| 2015-2016 m. m.  | 2016-2017 m. m.  | 2017-2018 m. m.  |
| Jaunųjų miško bičiulių būrelis „Spygliukai“  | 1 | 1 | 2 |
| „Robotika“ | — | — | 4 |
| „Kūrybos erdvės“  | 4 | — | 2 |
| Stalo tenisas  | 4 | 3 | — |
| Literatūros kūrinių improvizacijos | — | — | 4 |
| Šaulių būrelis  | 3 | 3 | 3 |
| Krepšinis. Bendras fizinis parengimas  | 3 | 2 | 2 |
| Krepšinis  | 3 | — | — |
| „Muzikos studija“  | 3 | 3 | 3 |
| „Jaunųjų skaitytojų“ būrelis | — | 2 | 2 |
| Šokių būrelis | 3 | 2 | 1 |
| Būrelis „Judėjimo džiaugsmas“ | 2 | — | — |
| Mišrus ansamblis | 1 | 1 | 2 |
| Jaunųjų Skalvių būrelis | 2 | 2 | 2 |
| Judrieji žaidimai | 2 | 2 | 2 |
| Skaitmeninė fotografija | 2 | — | — |
| Sportinių šokių būrelis | 3 | — | — |
| IT „Baitukas“ | 2 | — | — |
| Learning English is fun | 2 | — | — |
| Fizinis aktyvumas | — | 2 | 3 |
| Būrelis „Neakivaizdinės kelionės“ | — | 2 | 2 |
| Jaunųjų muziejininkų būrelis | — | 2 | 2 |
| Būrelis „Matukas“ | — | 2 | — |
| Būrelis „Jaunieji gidai“ | — | 2 | 2 |
| Būrelis „Pažink Rusijos kultūrą ir tradicijas“ | — | 2 | — |
| Iš viso: | **44** | **33** | **38** |

Komentaras. 2017/2018 m. m. pagal ugdymo planą leistinas neformaliojo ugdymo valandų skaičius pagal turimus klasių komplektus 34 valandos, o išnaudotos 38 valandos.

**8. Mokinių pasiekimai 2016/2017 m. m. respublikinėse olimpiadose ir konkursuose.**

2016/2017 m. m. dalyvauta visose savivaldybės olimpiadose ir konkursuose ir laimėtos 48 prizinės vietos. Iš jų 22 pirmos vietos, 14 — antrų ir 12 trečių vietų.

Gruodžio 12 dieną Pagėgių Algimanto Mackaus gimnazijoje vyko antrosios respublikinės VEX IQ robotų varžybos. Jas organizavo Klaipėdos licėjaus informacinių technologijų mokytojas ekspertas Andrius Gumuliauskas ir Pagėgių Algimanto Mackaus gimnazijos informacinių technologijų mokytoja metodininkė Rasa Antanaitienė. Antroje rungtyje pirmą kartą buvo organizuoti suprogramuotų VEX robotų pristatymai. Komandospristatė savo sukurtus veikiančius ir įvairiausias užduotis atliekančius robotus. Šioje rungtyje mūsų gimnazijos mokiniai Karolis Grigaitis ir Mantas Ubartas užėmė 2 vietą.

Lietuvos mokinių neformaliojo švietimo centras organizavo respublikinį konkursą ,,Eksponatai laikmečio liudininkai“. Antrus metus jame dalyvavo ir mūsų gimnazijos trečiokės Justina Jankevičiūtė ir Aurelija Petkutė. Gruodžio 5 d. LMNSC įvyko konkurso baigiamasis renginys – konferencija. Kadangi mūsų darbas pateko tarp geriausių (laimėta 3 vieta), moksleivės jį pristatė visiems dalyviams, atvykusiems iš įvairių Lietuvos mokyklų.

Kovo 16 -18 dienomis Anykščių Antano Baranausko pagrindinėje mokykloje vyko 7-oji lietuvių kalbos ir literatūros olimpiada Lietuvos ir užsienio lietuviškųjų mokyklų mokiniams. Olimpiadoje dalyvavo daugiau nei 150 mokinių iš Lietuvos, Vokietijos, Lenkijos, Baltarusijos ir Rusijos. Mūsų savivaldybei ir savo mokyklai atstovavo IVag klasės mokinė Agnė Saročkaitė.

Kovo 18 dieną Skuodo Pranciškaus Žadeikio gimnazijoje vyko Lietuvos mokinių regioninis meninio skaitymo konkursas. Šiame konkurse dalyvavo mūsų gimnazijos IIbg klasės mokinys Nikodemas Vytuvis. Nikodemas 9-12 klasių grupėje laimėjo II vietą. Mokinys skaitė ištrauką iš Romualdo Granausko romano „Rūkas virš slėnių“. Konkursui Nikodemą ruošė lietuvių kalbos mokytojas metodininkas Vaclovas Navickas.

Kovo 22 dieną Šilalės koordinaciniame centre „Gilė“ įvyko baigiamasis konkurso „Čipolinas“ renginys. Renginyje buvo pristatytas Norvegų patirties pritaikymas kovai su smurtu prieš vaikus ir suaugusiuosius Tauragės apskrityje bei apdovanotos mokyklos, dalyvavusios konkurse „Čipolinas“. Šiame konkurse dalyvavo ir mūsų gimnazijos IIbg klasės mokinių kolektyvas (T. Žemaitis, P. Bučinskaitė, N. Vytuvis, V. Mišeikytė, K. Šeputytė, I. Skvirbaitė, G. Tičkutė, L. Radzevičiūtė, B. Lankauskaitė, S. Šedys, S. Aleškevičiūtė ir B. Mažutis). Mokiniai sukūrė socialinį video smurto, patyčių ir savižudybių tema ir laimėjo pirmą vietą. Pirmos vietos prizas - padėka ir „iRing“ visiems mokiniams - buvo įteiktas informacinių technologijų mokytojai metodininkei Rasai Antanaitienei, kuri ir paskatino mokinius dalyvauti šiame konkurse.

Klaipėdos „Žaliakalnio“ gimnazijoje balandžio 6 - 8 dienomis vyko 24-oji Lietuvos mokinių rusų (gimtosios ir užsienio) kalbos olimpiada. Olimpiadoje kalbėjimo, skaitymo bei rašymo gebėjimus rusų kalba - tema –„Būkite saule ir jus pamatys visi“ (F.Dostojevskis) - demonstravo 86 mokiniai iš visos Lietuvos. Pagėgių savivaldybei atstovavo mūsų gimnazijos IIIbg klasės mokinė Roberta Otaitė.

Gegužės 5-6 dienomis Klaipėdos Vytauto Didžiojo gimnazijoje vyko Respublikinis anglų kalbos konkursas, kuriame varžėsi 80 mokinių, nugalėjusių rajoniniuose etapuose. Pagėgių savivaldybei atstovavo mūsų gimnazijos mokinė Emilija Petrauskaitė. Per dvi dienas konkursantai turėjo atlikti kalbėjimo ir rašto užduotis. Visų dalyvių žinių vidurkis (tarp jų ir mūsų delegatės Emilijos Petrauskaitės) siekė 70%.

Gegužės 3 dieną Pagėgių Algimanto Mackaus gimnazijoje vyko Pagėgių savivaldybės bendrojo ugdymo mokyklų vaikinų ir merginų lengvosios atletikos atskirų rungčių varžybos. Mūsų gimnazijos merginos laimėjo pirmą vietą, o vaikinai buvo antri.

Gegužės 9 dieną mūsų gimnazijos mokiniai dalyvavo Pagėgių savivaldybės bendrojo ugdymo mokyklų mokinių lengvosios atletikos keturkovės varžybose. Mūsų gimnazijos merginos šiose varžybose laimėjo pirmą vietą, o vaikinai liko treti.

Kovo 1 dieną Šilalės Simono Gaudėšiaus gimnazijoje rinkosi kūrybiški mokiniai. Čia jau tryliktą kartą vyko šalies mokyklų mokinių vieno kūrinio konkurso *LABAS* baigiamoji šventė. Į šiemet vykusį konkursą buvo atsiųsti 75 darbai iš 32 mokyklų.

Jau keletą metų konkurse dalyvauja ir mūsų gimnazijos mokiniai. Šiais metais buvo nusiųsti Agnetės Bergner (mokytoja Vilma Vaivadienė) ir Lauros Klymantaitės (mokytoja Dalia Navickienė) kūriniai. Abi mokinės 5-8 klasių grupėje už prozos kūrinius laimėjo II-ąsias vietas. Džiaugiamės mergaičių kūrybiškumu ir linkime, kad kūrybinės mūzos jų neapleistų.

**9. Vadybiniai veiksmai 2017 metais lėmę teigiamų pokyčių veiklos srityse:**

* 1. Ugdymas ir mokymasis

2017-2018 m. m. ugdymo planas sudarytas vadovaujantis gimnazijos bendruomenės pasiūlymais ir orientuotas į mokinių gebėjimus ir polinkius, į veiklos įsivertinimo rezultatus. Visa naujausia informacija apie gimnazijos veiklą nuolat pateikiama visai bendruomenei gimnazijos svetainėje, rajoniniuose laikraščiuose, stenduose. Mokytojų tarybos posėdžiuose aptariami mokinių mokymosi ir lankomumo, standartizuotų testų rezultatai, analizuojami abiturientų brandos egzaminų ir II-ų gimnazijos klasių mokinių PUPP rezultatai bei jų tolesnė veikla. Gimnazijos direkciniuose pasitarimuose analizuojami penktokų ir naujai atvykusių į gimnaziją III-okų adaptacijos ypatumai ir problemos, aptariamos stebėtos pamokos, mokytojams teikiamos rekomendacijos pamokų kokybei gerinti. Gimnazijoje organizuojamos atviros, integruotas pamokos, konferencijos. Mokytojai geranoriškai dalinasi gerąja patirtimi ne tik su gimnazijos, bet ir savivaldybės, respublikos mokyklų kolegomis.

Mūsų gimnazija partnerio teisėmis dalyvauja Specialiosios pedagogikos ir psichologijos centro įgyvendinamame Lietuvos Respublikos valstybės planavimo projekte „Mokinių akademinių gebėjimų atpažinimo ir jų ugdymo kokybės plėtra“. Projektas apima daugumą Lietuvos regionų, jame dalyvauja 30 Lietuvos Respublikos švietimo ir mokslo ministro įsakymų atrinktų Lietuvos mokyklų partnerių. Mūsų mokykloje 2017 m. balandžio mėnesį buvo atliktas tyrimas siekiant išbandyti, adaptuoti ir standartizuoti Lietuvai Vokietijos Hogrefe instituto CFT20-R metodiką vaikų akademinių gebėjimų atpažinimui. Atlikus tyrimus gimnazijoje nustatyti du gabūs mokiniai aštuntokų tarpe. Lietuvių kalbos mokytoja ekspertė Dalia Navickienė ir matematikos mokytoja metodininkė Virginija Bartkienė vyko į specialiosios pedagogikos ir psichologijos centrą Vilniuje į mokymus, kaip dirbti su gabiais mokiniais. Seminaras vadinosi „Specialieji moduliai aukštesniųjų gebėjimų turintiems vaikams“. Mokytojoms buvo duoti moduliai, kuriuos jos sėkmingai išbandė savo klasėse.

2016/2017 m. m. buvo siekiama inicijuoti tėvus (globėjus) aktyviai dalyvauti įvairiuose mokymuose, formuoti pozityvias požiūrio į gimnaziją nuostatas. Gegužės 15 dieną mūsų gimnazijos teritorijoje vyko „Pagėgių bendruomenės“ šventė, skirta paminėti Šeimos dieną. Mūsų gimnazijos bendruomenė aktyviai dalyvavo visose veiklose: dainavo, sportavo, piešė plakatus ir šokinėjo ant batuto. Kiekvienoje komandoje buvo pagalbininkų-savanorių iš gimnazijos. Jie padėjo organizatoriams, kad šventė vyktų sklandžiai ir saugiai

Ugdymo procesas tapo įvairesnis, buvo taikomi netradiciniai ugdymo metodai, stiprėjo mokinių motyvacija, buvo ugdomas mokinių kūrybiškumas, tobulėjo mokytojų profesinė kompetencija. Balandžio 26 d. Pagėgių Algimanto Mackaus gimnazijoje vyko metodinė – praktinė konferencija „Ugdymo turinio integravimas skatinant mokinių kūrybiškumą ir mokymosi motyvaciją“. Konferencijoje dalyvavo Kretingos rajono Darbėnų gimnazijos, Šilutės rajono Švėkšnos „Saulės“ gimnazijos, Rusnės specialiosiosmokyklos, Pagėgių savivaldybės Vilkyškių Johaneso Bobrovskio gimnazijos, Stoniškių pagrindinės mokyklos ir mūsų gimnazijos mokytojai. Konferencijos tikslas – su kolegomis pasidalyti gerąja patirtimi, kaip ugdymo turinio integravimas skatina mokinių kūrybiškumą ir kelia mokymosi motyvaciją, siekiant ugdymosi kokybės. Pagėgių Algimanto Mackaus gimnazijos mokytojai vedė šešias atviras – integruotas pamokas, o mokytojai iš kitų mokyklų jas stebėjo ir aptarė. Po to vyko darbas metodinėse grupėse, kuriose pedagogai skaitė pranešimus, dalijosi gerąja pedagogine patirtimi, pristatė, kokias integruotas pamokas jie veda savo mokyklose, kokius renginius, projektus, akcijas, išvykas organizuoja, siekdami kelti mokinių motyvaciją ir skatinti jų kūrybiškumą. Tai jau trečioji „Tinklinio“ bendradarbiavimo konferencija. Pirmoji vyko Šilutės rajono Švėkšnos „Saulės“ gimnazijoje, antroji Kretingos rajono Darbėnų gimnazijoje.

Integruotas ugdymas – tai skirtingų mokomųjų dalykų jungimas, ugdymo proceso organizavimas netradicinėje erdvėje, įtraukimas į ugdymo procesą tėvelius (globėjus), socialinius partnerius ir pan. Integracija – vienas iš svarbiausių šiuolaikinio ugdymo proceso bruožų. Gruodžio 6 dieną vyko atvira technologijų pamoka, kurią vedė technologijų vyresnysis mokytojas Valdas Gečas ir praktikuojantis rankų darbo muilo gamintojas ir tėvelis Vytautas Bukauskas. Pamokos metu 7a klasės mokiniai sužinojo muilo atsiradimo istoriją bei jo svarbą žmonėms. Mokiniai iš duotų pateikčių skaitydami medžiagą apie muilą ne tik įgijo vertingų žinių, bet ir gerino savo skaitymo įgūdžius. Praktinę pamokos dalį padėjo vesti mokinio tėvelis, kuris dalijosi muilo gaminimo patirtimi. Pristatė medžiagas ir priemones, mokiniai užsirašė, ko ir kokį kiekį reikia dėti. Muilo gaminimui buvo naudojamas natūralios medžiagos. Gruodžio 13 dieną Pagėgių savivaldybės kultūros centro etnografė Aksavera Mikšienė  kalėdinius meduoliukus išsikepti ir juos papuošti mokė mūsų gimnazijos 7b klasės mokinius. Ją į savo pamoką pakvietė gimnazijos technologijų vyresnysis mokytojas Valdas Gečas. Vaikai kruopščiai dirbo, domėjosi tešlos receptu, susikaupę puošė iškeptus įvairių formų - žvėrelių, žvaigždučių, eglučių - meduoliukus. Anglų k. mokytojos Gitana Degutienė, Aušra Zongailienė, vokiečių k. mokytoja Loreta Skvirbienė bei technologijų mokytoja Jolanta Kaleginienė gruodžio 6 dieną pakviesti 6 klasės mokinius į netradicinę integruotą anglų k., vokiečių k. ir technologijų pamoką „Laimės sausainių atsiradimo istorija ir gamyba“. Sausio 20 d. netradicinėje kūno kultūros pamokoje ,,Nuspalvink žiemą“ sportavo ir kūrė sniego figūras Iag klasės mokinės. Po apšilimo ir sniego ,,karo“ mokiniai nulipdė ir nuspalvino briedį, besmegenį, gaidžiuką, gėlių darželį. Mokinės gavo užduotį ir iš dailės mokytojos — nupiešti tai, ką vaizduos ant sniego. Gegužės 9 dieną istorijos mokytoja Kristina Dargužienė, lietuvių kalbos mokytoja Vilma Vaivadienė bei vokiečių kalbos ir lietuvių kalbos mokytoja Loreta Skvirbienė 5a klasės mokinius pakvietė į netradicinę pamoką — kelionę. Pamokos metu penktokai, keliaudami po Pagėgių miestelį, susipažino su svarbiausiais jo istorijos faktais, sužinojo apie čia gyvenusius ir savo kraštą garsinusius žmones bei istorinius pastatus, kurių senas, beveik šimtmetį menančias nuotraukas jie galėjo pamatyti planšetiniame kompiuteryje. Prie namo, kuriame gyveno poetas Algimantas Mackus, mokytoja Vilma Vaivadienė papasakojo penktokams apie poeto vaikystę, jo gyvenimą užsienyje bei poezijoje apdainuotą gimtojo krašto ilgesį. Šioje netradicinėje pamokoje mokiniai ne tik gilino istorijos ir lietuvių literatūros žinias, bet ir susipažino su vokiečių kalba, išmoko vokiškų žodžių bei sužinojo apie ilgametę Pagėgių Algimanto Mackaus ir Bad Iburgo gimnazijų draugystę. Rugsėjo 29 dieną lietuvių kalbos ir literatūros mokytoja Dalia Navickienė vedė netradicinę edukacinę lietuvių kalbos ir literatūros pamoką „Mažoji Lietuva – unikalus etnografinis regionas“ (integruojama *Etninės kultūros bendroji* programa). Rambyno regioninio parko vyriausioji kultūrologė Giedrė Skipitienė pristatė Lankytojų centro ekspoziciją: supažindino mokinius su Rambyno apylinkių istorija (Rambyno regioninio parko maketas), įžymiais žmonėmis, verslais, amatais, lietuvininkų gyvenimo būdu, archeologiniais radiniais. Mokiniai dalyvavo ir Mažosios Lietuvos vestuvių apeigose: pasipuošė tradiciniais vestuviniais rūbais, sužinojo, kaip rengėsi poros, besituokiančios „iš meilės“, ir kaip puošėsi pora sujungianti savo likimus „iš išskaičiavimo“. Balandžio 4 d. Rambyno regioniniame parke vyko netradicinė integruota anglų kalbos ir vokiečių kalbos pamoka ,,Kelionė po gimtąjį kraštą", kurioje dalyvavo Pagėgių Algimanto Mackaus gimnazijos ir Vilkyškių Johaneso Bobrovskio gimnazijos 7 – 8 klasių mokiniai. Jos metu mokiniai susipažino su Rambyno regioninio parko vertybėmis, patys pasakojo apie jas, žiūrėjo Rambyno regioninį parką užsienio kalbomis pristatančius filmus, atliko įvairias užduotis bei dalinosi patirtais įspūdžiais. Užsiėmimams vadovavo Pagėgių Algimanto Mackaus gimnazijos anglų kalbos mokytoja Aušra Zongailienė ir vokiečių kalbos mokytoja Loreta Skvirbienė bei Vilkyškių Johaneso Bobrovskio gimnazijos anglų kalbos mokytoja Vida Povilaitienė.

Pamokos netradicinėje aplinkoje praplečia mokinių akiratį, griauna sustabarėjusios pamokos standartus, mokytojas gali įdomiau pateikti mokomąją medžiagą, o mokiniai įsitikina, kad galima mokytis kitaip.

Specialiosios pedagogikos ir psichologijos centras vykdo *Olweus* patyčių ir smurto prevencijos programos   (toliau - *Olweus* programa) pilotinį diegimo Lietuvos mokyklose projektą. *Olweus* programa vykdoma bendrojo lavinimo mokyklose, siekiant mažinti patyčių ir kitokio asocialaus elgesio apraiškas. **Šios programos tikslas** - mokyti visą mokyklos personalą atpažinti, pastebėti patyčias ir tinkamai į jas reaguoti. 2017 m. rugsėjo 1 d. šis projektas pradėtas vykdyti ir mūsų gimnazijoje.

Mokomųjų dalykų ilgalaikiai planai, klasės vadovo, neformaliojo ugdymo, dalyko modulio planai parengti, orientuojantis į mokinių turimas žinias, įgūdžius, gebėjimus ir motyvaciją.

Gimnazijoje veikia elektroninis dienynas, kuris naudojamas, vadovaujantis elektroninio dienyno tvarkymo nuostatais (patvirtinti 2012 m. rugpjūčio 31 d. įsakymu Nr. V-111). Mokytojai ir auklėtojai operatyviai tėvus informuoja apie mokinių ugdymosi rezultatus, lankomumą, vykstančius renginius ir akcijas, tėvai sistemingai lankosi elektroninio dienyno svetainėje, greitai reaguoja į pastabas, elektroniniu būdu pateisina mokinių praleistas pamokas.

Mokinių mokymosi motyvacija aptariama klasių ir bendruose gimnazijos mokinių tėvų susirinkimuose, mokytojai ir klasių auklėtojai kalbasi su tėvais individualiai apie vaikų mokymosi, lankomumo problemas. Išsamiai mokinių mokymosi ir lankomumo rezultatai aptariami Vaiko gerovės komisijos (VGK) pasitarimuose, mokytojų tarybos posėdžiuose, kuriuose numatomos ir mokinių skatinimo priemonės: mokiniai apdovanojami padėkos raštais, atminimo dovanėlėmis, nuolat atnaujinama puikiai ir labai gerai besimokančių mokinių ir gimnaziją baigusių su pagyrimu abiturientų garbės lenta.

* 1. **Strateginis valdymas.**

Gimnazijos vadovai vadovaudamiesi strateginiu planu nuosekliai ir planingai siekia įgyvendinti užsibrėžtus tikslus ir uždavinius, orientuotus į bendruomenės narių poreikius. Skatina bendruomenės narius būti iniciatyvius, nuolat tobulėti dalyko, pedagogikos ir metodikos srityse, supažindina su naujais respublikos ir savivaldybės iššūkiais švietimui, telkia kolektyvą prasmingam darbui, orientuotam į kiekvieno mokinio individualią pažangą ir ugdymo kokybę.

Gimnazijoje 2017 metais iki rugpjūčio 31 d. dirbo 39 mokytojai. Nuo rugsėjo 1 d. į pensiją išėjo 1 mokytojas. Per 2017 metus kursuose lankėsi 37 mokytojai, iš viso 442 valandos, 74 dienų. Vidutiniškai vienam mokytojui teko 2 dienos, 12 valandų. Per 2017 metus 2 mokytojai įgijo aukštesnę kvalifikacinę kategoriją (vyresniojo mokytojo). Visiems gimnazijos pedagogams sudaromos sąlygos individualiai dalyvauti kvalifikacijos tobulinimo kursuose ir seminaruose, metodinių būrelių susirinkimuose ir grįžus pasidalinti nauja informacija.

Visi gimnazijos mokytojai 2016/2017 m. m. metų pabaigoje įsivertino savo metodinę, ugdomąją veiklą. Įsivertinimo rezultatai apibendrinti metodinėse grupėse, dalyvaujant kuruojančiam vadovui, išvados ir siūlymai panaudoti metodinės ugdomosios veiklos kokybei gerinti.

Gimnazijos mokytojai ne tik dalyvauja įvairiuose seminaruose, bet ir patys juos veda visos savivaldybės mokytojams. Lapkričio 14 d. gimnazijoje vyko IT seminaras mokytojams „IKT kompetencijų plėtojimas supažindinant su Microsoft Office Movie Maker ir Audacity programomis“, kurį vedė Pagėgių Algimanto Mackaus gimnazijos IT mokytoja metodininkė Rasa Antanaitienė. Seminaro metu mokytojai susipažino su Movie Maker programa, skirta filmuotos vaizdo medžiagos apdorojimui ir filmų kūrimui, bei jos aplinka, mokėsi rasti ir įtraukti nuotraukas ir vaizdo įrašus bei kurti filmą. Seminaro dalyviai aiškinosi, kaip sukurtam filmui galima pritaikyti įvairius efektus bei įtraukti pavadinimą, antraštę, titrus, pasakojimą ir garso takelį. Mokytojai įgijo ne tik teorinių, bet ir praktinių žinių, kurias galės taikyti vesdami pamokas bei organizuodami įvairius renginius.

Taip pat kviečiame į gimnaziją atvykti įvairius lektorius, kad jie skaitytų paskaitas mokytojams. Gegužės 4 d. gimnazijos mokytojams vyko paskaita – susitikimas su tarptautinės švietėjiškos organizacijos „Gyvenimo menas“ mokytoju Brahamchari Jyant iš Indijos. Jį atlydėjo buvęs mūsų gimnazijos mokinys, Baltijos „Gyvenimo meno“ labdaros ir paramos fondo instruktorius Egidijus Galickas. Kaip valdyti kasdienius stresus, šalinti psichinę įtampą ir fizinį nuovargį? Kaip per asmeninį tobulėjimą prisidėti prie žmogiškųjų vertybių puoselėjimo mokykloje ir visuomenėje? Paskaitos dalyviai buvo supažindinami su būdais, leidžiančiais per trumpą laiką atstatyti fizinę ir emocinę pusiausvyrą.

Pagal galimybes vyksta pedagoginės, psichologinės paskaitos tėvams, kviečiami lektoriai. Tėvai šviečiami, kaip padėti vaikui išgyventi paauglystę, kas yra saugus internetas. Gimnazijos bendruomenė dalyvauja Olweus programoje. Ne mažiau kaip tris kartus per metus vyksta klasių tėvų susirinkimai, o visuotiniai tėvų susirinkimai būna du kartus per metus. Individualios konsultacijos tėvams vyksta pagal poreikį. Mokykloje organizuojamos atvirų durų savaitės, kurių metu tėvai gali lankyti pamokas, stebėti ir domėtis mokyklos veikla, susitikti su mokytojais, socialine pedagoge, psichologu. Tėvai taip pat kviečiami į susirinkimus, kuriuose pavaduotojos ugdymui 10-tų klasių mokinių tėvus supažindina su vidurinio ugdymo programa bei individualių mokymosi planų sudarymo principais, PUPP bei 12-tų klasės mokinių tėvus supažindina su brandos egzaminų organizavimu ir vykdymu.

Gimnazijoje darniai dirba įvairios savivaldos institucijos. Mokykloje nuolat ir aktyviai veikia mokinių  savivaldos  institucija – Mokinių taryba. Mokyklos Taryba telkia mokyklos mokinių, mokytojų, tėvų (globėjų, rūpintojų) bendruomenę, vietos bendruomenę demokratiniam mokyklos valdymui, padeda spręsti mokyklai aktualius klausimus.

Mokiniai rašo projektus, aktyviai dalyvauja renginiuose, savanoriauja. Ypatingai sėkmingai mokiniai dalyvauja olimpiadose, konkursuose, beveik kiekvienoje olimpiadoje užima prizines vietas. Tačiau reikia tobulinti mokinio pažangą įgyjant kompetencijas, bendrųjų ir dalykinių kompetencijų visumos lygis nėra optimalus.

1. **Partnerystė su šalies ir užsienio partneriais**.

**Pagėgių Algimanto Mackaus gimnazija jau 24 metai bendradarbiauja su Vokietijos Bad Iburg gimnazija.** Vykdomos kasmetinės mokinių delegacijų mainų programos, gilinamos vokiečių ir anglų kalbos žinios, mokiniai susipažįsta su šalies kultūra ir tradicijomis. 2016/2017 m. m. nuo rugsėjo 8 d. iki rugsėjo 15 d. mūsų gimnazijos mokinių ir mokytojų delegacija viešėjo Vokietijos Bad Iburgo gimnazijoje.

11. Vykdyti tarptautiniai, šalies bei Pagėgių savivaldybės projektai ir programos (pavadinimas, laikotarpis, gautas finansavimas).

2017 m. gimnazija vykdė Pagėgių savivaldybė socializacijos projektą**: „**Padovanok vaikui kūrybingą ir aktyvią vasarą“, kuriam buvo gautas 1550 Eurų finansavimas.

**IV. PAGRINDINIAI FINANSINIAI RODIKLIAI**

12. pedagoginiai darbuotojai ir jų darbo užmokestis (neatskaičius mokesčių)

|  |  |  |
| --- | --- | --- |
|  |  |  |
| 1.  | ***Mokytojų vidutinis pedagoginių valandų skaičius per savaitę (išskyrus vadovus ir pagalbos specialistus 2016-09-01 duomenimis):*** | X |
|  | dirbančių pagrindiniame darbe | 31,00 |
|  | Nepagrindinėje darbo vietoje | 3,00 |
| 2.  | ***Darbuotojų vidutinis mėnesinis 2016 metų bruto darbo užmokestis:*** | X |
|  | vadovo | 1157,00 |
|  | mokytojo | 815,00 |
|  | psichologo | 629,00 |
|  | soc. pedagogės | 817,00 |
|  | bibliotekos vedėjos | 668,00 |
|  | valgyklos vedėjos | 520,00 |
|  | raštinės vedėjos | 471,00 |
|  | aptarnaujančio personalo | 380,00 |

13. finansiniai rodikliai:

|  |  |
| --- | --- |
| Finansavimo šaltiniai | (Eur) |
| 2017 m.  |
| Savivaldybės biudžeto lėšos  | 275178,00 |
| Specialiosios programos lėšos (pajamos už atsitiktines paslaugas)  | 2400,00 |
| Specialiosios programos lėšos (pajamos iš patalpų nuomos)  | — |
| Mokinio krepšelio vykdymo programa  | 474252,00 |
| Valstybinių, perduotų savivaldybėms lėšų programa (medicinos kabinetas, kompiuteriai ir alkotesteris) | 6049,00/5667,05/172,00 |
| Europos Sąjungos paramos lėšos ES | — |
| Valstybės švietimo strategijos įgyvendinimas, vaikų socializacijos programa ir kt. programos | 1550,00 |
| Valstybės biudžeto privatizavimo fondo tikslinė dotacija  | — |
| Kitos lėšos (labdara, parama, 2% GM) | 1342,00 |
| Pajamos už vaikų išlaikymą ikimokyklinėje ugdymo grupėje | — |
| Valstybės deleguotoms funkcijoms atlikti (nemokamas maitinimas) | 15727,00 |

14. mokyklos biudžeto rodikliai

|  |  |  |
| --- | --- | --- |
|  |  | (Eur) |
| 1. | 2017 m. priklausančios lėšos pagal krepšelio metodiką | — |
| 2. | Savivaldybės 2017 metais skirta moksleivio krepšelio lėšų | 474252,00 |
| 3. | Vieno mokinio išlaikymas mokykloje (2017-09-01 mokinių skaičius) | 2271,00 |
| 4. | Skirta lėšų: | 7765,00 |
|  | mokymo priemonėms: | 2465,00 |
|  | Iš jų ryšiams | 800,00 |
|  | vadovėliams | 3000,00 |
|  | kvalifikacijos kėlimui | 1100,00 |
|  | mokinių pažintinei veiklai | 400,00 |
|  | profesijos pasirinkimo konsultavimui | — |
|  | Ilgalaikis turtas (kompiuteriai) | — |
| 5. | 2017 metais savivaldybės ugdymo aplinkai skirtos lėšos | — |

 Komentaras. 2017 m. Pagėgių Algimanto Mackaus gimnazija užbaigė neturėdama kreditorinių įsiskolinimų, išskyrus atlyginimą už gruodžio mėnesį tiek pedagogams, tiek aptarnaujančiam personalui. Labai nedaug lėšų buvo skirta moderniam ugdymo procesui užtikrinti (ugdymo priemonėms ir vadovėliams). Norint įgyvendinti atnaujintas daugelio dalykų ugdymo programas, reikalingi nauji vadovėliai, kompiuterinės mokymo programos, o lėšų tam stinga.

**V. VEIKLOS TOBULINIMO PERSPEKTYVOS**

15. Stipriausios gimnazijos veiklos sritys:

* Puoselėjamos gimnazijos tradicijos
* Jauki ir estetiška gimnazijos aplinka
* Sėkmingas mokinių dalyvavimas konkursuose, olimpiadose ir projektuose
* Tinkamai teikiama įvairiapusė socialinė, psichologinė pagalba
* Kryptingas mokinių profesinis švietimas, karjeros planavimas
* Aukšta vadovų vadybinė kompetencija
* Gimnazijos veikla planuojama sistemingai, naudojant gimnazijos veiklos įsivertinimo rezultatus.

16. Tobulintinos gimnazijos veiklos sritys:

* Mokinių mokėjimas mokytis
* Gabių mokinių mokymas (is)
* Mokinių pasiekimų ir pažangos fiksavimas
* Sistemingas gimnazijos bendruomenės dalyvavimas ugdymo procese
* Gimnazijos įvaizdis.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

PRITARTA

Gimnazijos tarybos

2018 m. vasario 7 dienos

protokoliniu nutarimu Nr. T-1

PATVIRTINTA

Pagėgių savivaldybės tarybos

2018 m. kovo 29 d. sprendimu Nr. T-32

**Pagėgių Algimanto Mackaus gimnazijos direktoriaus Vaclovo Navicko 2018 m. užduotys**

|  |  |  |  |
| --- | --- | --- | --- |
| EilNr. | Metinės veiklos užduotys | Siektini rezultatai | Nustatyti rezultatų vertinimo rodikliai (Kiekybiniai, kokybiniai, laiko ir kiti rodikliai, kuriais vadovaudamasis vadovas vertins, ar nustatytos užduotys yra įvykdytos) |
| 1. | Telkti gimnazijos bendruomenę kuriant mokinių pasiekimų bei pažangos analizavimo ir vertinimo sistemą | Bus susitarta su bendruomenės nariais dėl kriterijų ir parengta individualios mokinio pažangos sistema. Patobulinta ugdymo proceso priežiūros sistema. | Gerės mokinių mokėjimas mokytis, gebėjimas įsivertinti pažangą. Laiku bus suteikta operatyvi pagalba, išaugs mokymosi motyvacija, pagerės mokymosi rezultatai. |
| 2. | Išugdyti mokinių gebėjimą mokytis, siekiant pagerinti pagrindinio ir vidurinio ugdymo programų baigimo ir atitinkamų išsilavinimo dokumentų įgijimo rezultatus. | Pagrindinio ugdymo programą baigs ir gaus pagrindinio išsilavinimo pažymėjimus 98 % mokinių.Kils 0,2 balo vidutinis pagrindinio ugdymo pasiekimų patikrinimo įvertinimas.99 % abiturientų baigs vidurinio ugdymo programą ir įgis brandos atestatus.20 % abiturientų brandos egzaminų balų vidurkis bus 50 ir daugiau.Dalykų metiniai įvertinimai atitiks pagrindinio ugdymo pasiekimų patikrinimo ir brandos egzaminų rezultatus. | Palyginamos 2017 ir 2018 metų statistines ataskaitas, analizuojami atskirų dalykų pagrindinio ugdymo patikrinimo ir brandos egzaminų protokolai, pagrindinio išsilavinimo pažymėjimų ir brandos atestatų apskaita. |
| 3. | Sudaryti sąlygas mokytojams dirbti iš dalies šiuolaikinėmis ugdymo priemonėmis aprūpintuose kabinetuose. | Dalyvauti visų institucijų , siūlančių naujausias ugdymo priemones, skelbiamuose projektuose.Efektyviai panaudoti MK ugdymo priemonėms skirtas lėšas ir 2 % pramos- labdaros lėšas. | 80 % kabinetų bus aprūpinti multimedijomis ir kompiuteriais.100 % kabinetų turės interneto prieigą.30 % kabinetų bus įrengti roletai langams užtamsinti. |
| 4. | Ugdyti mokiniams pilietiškumą , patriotiškumą ir asmeninę atsakomybę už Lietuvos valstybės saugumą. | 10 % gimnazijos abiturientų pasirinks po mokyklos baigimo tarnybą Lietuvos kariuomenėje. | Palyginamos vidurinio ugdymo programą baigusių mokinių tolesnė veiklos ataskaitos. |

Rizika, kuriai esant nustatytos metinės veiklos užduotys gali būti neįvykdytos:

1. Edukacinių erdvių kūrimui gali trūkti mokinio krepšelio lėšų; paramos lėšų.
2. Žmogiškieji faktoriai.
3. Keisis ar nebus priimti reikiami.